Clavile jazz
Clavile jazz (Anglice: jazz piano) est terminus generalis, quo varia artificia ad musicam iaz clavicinandam apta describuntur. Sensu latiore artificia non solum clavilistarum sed etiam variis claviaturae instrumentis psallentium significat. Clavile necessaria idiomatis iaz pars ab initio fuit hodieque est, sive de sincinio? clavilistae sive de grege musico agitur. Partes perquam multiformes multiplicesque agit clavile, in primis quod et melodicum et harmonicum est instrumentum. Qua de causa, etiam instrumentum optimum a permultis putatur, quo natura musicae iaz theoretice explicari possit. Clavile etiam musicae componendae et modulandae deservit ad usum musicorum.